open-index/open-wikipedia-markdown huggingface dataset:
Մարի Զաքարյան

**Մարի Գրիգորի Զաքարյան** (), հայ գրականագետ։ Բանասիրական գիտությունների դոկտոր (1998), պրոֆեսոր (2004)։

## Կենսագրություն
Մարի Զաքարյանը ծնվել է 1943 թվականին Երևանում։ 1965 թվականին ավարտել է  Երևանի պետական համալսարանի բանասիրական ֆակուլտետը։  1966 թվականին ՀՍՀ խմբագրությունում եղել է գիտաշխատող։ 1975 թվականից աշխատում է Երևանի պետական տնտեսագիտական ինստիտուտում, 2005 թվականից՝ հայոց լեզվի ամբիոնի վարիչ, միաժամանակ, 2000 թվականից՝ Հայաստանում ֆրանսիական համալսարանի դասախոս։ 1985-1987 թվականներին եղել է ՀՀ ԳԱԱ ինֆորմացիայի սեկտորի գիտաշխատող։

Մենագրությունների, բուհական դասագրքերի, ձեռնարկների, քրեստոմատիաների հեղինակ է։

## Երկեր
* «Քաղաքացի բանաստեղծը» (1985)
* «Ավ. Իսահակյանի «Հիշատակարանը» (1999)
* «Հայ գրերի պատմության հարցի շուրջ» (2002)
* Հայոց լեզվի դասընթաց։ [Դասագիրք տնտեսագիտական բուհերի ուսանողների համար], Երևան։ Ա. հ., 2012 թ.:
* Հայոց լեզու. Հնչյունաբանություն, բառագիտություն։ (Տնտեսագիտական բուհերի ուսանողների համար) Երևան։ Ա. հ., 2004 թ.:
* Հայոց լեզու. հնչյունաբանություն, բառագիտություն։ Երևան։ Տնտեսագետ, 2008 թ.:

## Ծանոթագրություններ

Կատեգորիա:Բանասիրական գիտությունների դոկտորներ
Կատեգորիա:Դասագրքերի հեղինակներ
Կատեգորիա:Հայ գրականագետներ
Կատեգորիա:Հայ պրոֆեսորներ
Ինգեբորգա Էրիկսդաթթեր

**Ինգեբորգա Էրիկսդաթթեր** (, ), դանիացի արքայադուստր Էստրիդսենների տոհմից, հետագայում՝ Նորվեգիայի թագուհի։

Ինգեբորգան ծնվել է թագավորական ընտանիքում։ Նրա հայրը եղել է դանիական միապետ Էրիկ IV-ը, մայրը՝ Էրիկի կին Յուտան (մոտավորապես 1223-1267 թթ.): Երբ Ինգեբորգան վեց տարեկան էր, նրա հայրը սպանվում է։ Մայրը, ով հայտնի գերմանական տոհմից էր, այդ իրադարձությունից հետո վերադառնում է հայրենիք՝ Սաքսոնիա։ Գերմանիայում Ինգեբորգան իր երեք քույրերի հետ միասին ստանում է կրթություն։ Բացի այդ, նա նաև այցելում էր իր քեռու՝  Դանիայի թագավոր Քրիստոֆերի պալատ և երբեմն բնակվում էր վանքում։ Բոլոր չորս քույրերը հորական կողմից պետք է զգալի ժառանգություն ստանային։ Բացի այդ, նրանց թագավորական ծագումը հարևան Շվեդիայում ու Նորվեգիայում առաջացրել էր որոշակի պլաններ՝ առաջին հերթին պայմանավորված քաղաքական նախադրյալներով։

1260 թվականին շվեդական Բիրգերսոն թագավորը ամուսնանում է Ինգեբորգայի քրոջ՝ Սոֆիայի հետ։ Այդ ժամանակ նորվեգական գահաժառանգ Մագնուսի մոտ Ինգեբորգա Էրիկսդաթթերի հետ ամուսնական նախագիծ է ի հայտ գալիս։ Ի սկզբանե նորվեգական պատվիրակությունը իր խնամախոսների միջոցով դիմում է Ինգեբորգայի պապիկին՝ Սաքսեն Վիթբերգի դուքս Ալբրեխտ I-ին, սակայն վերջինը պատվիրակությանն ուղարկում է իր դանիական ազգականների մոտ։ 1261 թվականին Յուտլանդիայի Հորտնես քաղաք է ժամանում նորվեգական նոր դիվանագիտական առաքելություն Օսլոյի արքեպիսկոպոս Հոկոնի գլխավորթւոյամբ։ Այդ ժամանակ Հորտնեսի վանքում էր գտնվում Ինգեբորգան։ Արքեպիսկոպոս Հոկոնը նրան համոզում է ուղևորվել Նորվեգիա՝ չսպասելով դանիական թագավորի թույլտվությանը։

1261 թվականի հուլիսի 28-ին Ինգեբորգան ժամանում է Տյոնսբերգ, և արդեն նույն թվականի սեպտեմբերի 14-ին Բերգենում մեծ տոնակատարությամբ նշվում են նրա և Մագնուսի ամուսնական արարողությունը։ Միջոցառումն իրականացվում էր երեք ընդարձակ սրահներում, որտեղ ներկա էին գտնվում շուրջ 1600 հյուրեր։ Երեք օր անց երիտասարդ զույգը Բերգենի տաճարում արքեպիսկոպոս Էյնար Հունարսոնի կողմից թագադրվում են։

Ինգեբորգայի և Մագնուսի ամուսնությունից ծնվում են չորս երեխաներ, որոնցից միայն երկուսը՝ ապագա թագավորներ Էրիկը և Հոկոնը ապրեցին մինչև չափահաս տարիք։ Մագնուս թագավորը բազմիցս փորձել է ստանալ իր կնոջը պատկանող դանիական կալվածքները, սակայն ապարդյուն, քանի որ քույրերի քեռու որդին՝ դանիական թագավոր Էրիկ V-ը, հրաժարվել է վճարել նրա հորական ժառանգությունը։ 1284 թվականին Ինգեբորգան և Սոֆիա Շվեդացին հաղթեցին Նյուբորգում անցկացված դատական գործընթացը, սակայն Դանիան հրաժարվեց կատարել դատարանի վճիռը։

Ամուսնու մահից հետո Ինգեբորգան թագավորական խորհրդի հետ միասին կառավարեց երկիրը հետագա յոթ տարիներին՝ մինչև նրա թագուհու մահը։ 1287 թվականին Ինգեբորգան մահանում է։ Նրա մահվան պատճառը այդպես էլ մնաց չբացահայտված։ Ինգեբորգայի դանիական ժառանգները կարողացան վերցնել միայն նրա որդուն՝ Նորվեգիայի թագավոր Էրիկին։

Ինգեբորգա Էրիկսդաթթերը հանդիսանում է առաջին կինը, ով թագադրվել է Նորվեգիայում, ինչպես նաև առաջին թագուհին, ով ստացել է սեփական տարածք Օսթֆոլում։

## Ծանոթագրություններ

## Գրականություն
* Nils Petter Thuesen: Artikel «Ingeborg Eriksdatter» in Norsk biografisk leksikon.
* Halvdan Koht *Norske dronningar* (1926)

Կատեգորիա:Թագավորների դուստրեր
Մարգարետ Նորվեգացի

**Մարգարետ Նորվեգացի** (, ), Շոտլանդիայի թագուհի 1286 թվականի մարտի 19-ից։ Նրա հայրը եղել է Նորվեգիայի թագավոր Էրիկ II-ը։ Մայրը, ով մահացել է ծննդաբերության ժամանակ, եղել է Շոտլանդիայի թագավոր Ալեքսանդր III-ի դուստր Մարգարետը։

## Կենսագրություն
Մարգարետը հանդիսացել է նորվեգական թագավոր Էրիկ II-ի դուստրն ու շոտլանդական թագավոր Ալեքսանդր III-ի թոռնուհին։ 1286 թվականին Ալեքսանդր III հանկարծակի զոհվում է,  երբ իր ձին գիշերով նետել է նրան ժայռերի վրա։ Նրա երեք երեխաները մահացել են դեռևս նրա կենդանության ժամանակ, այդ իսկ պատճառով թագավորի մահից հետո նրա ուղիղ ժառանգորդներ չէին մնացել։ Շոտլանդիայի ապագա թագավոր Ռոբերտ I) պապ Ռոբերտ Բրյուսը և Շոտլանդիայի թագավոր Յոհան Բալիոլը անմիջապես հայտարարեցին գահի նկատմամբ իրենց հավակնությունների մասին, իսկ երիտասարդ այրի Ալեքսանդրան հայտնեց այն մասին, որ հղի է օրինական ժառանգորդով։ Սակայն, թե ինչպես ավարտվեց նրա հղիությունը, անհայտ է, և այդ իսկ պատճառով թագուհի է կարգվում անչափահաս Մարգարետը։ Ենթադրվում էր, որ ի սկզբանե, հաշվի առնելով նրա փոքր տարիքը նա պետք է կառավարի շոտլանդական ռեգենատի միջոցով։ Անգլիական թագավոր Էդուարդ I-ը, ստանալով Շոտլանդիայի բազմաթիվ բարոնների աջակցությունը, կազմակերպեց իր որդու և Մարգարետի ամուսնությունը, ինչը հաստատվեց Բրիգամի պայմանագրով։

1290 թվականին Մարի 6-րդ կոմս Դոնալդ I-ը ուղարկվեց Նորվեգիա, որպեսզի ուղեկցի Մարգարետ Նորվեգացուն դեպի Շոտլանդիա։ Սակայն Դոնալդ Մարը Էդինբուրգ ժամանեց առանց Մարգարետի, քանի որ 7 ամյա Մարգարետը չէր կարողացել դիմանալ ծովային դժվարի ճանապարհորդությանը, հիվանդացել էր և մահացել նավի վրա Օրկնեյան կղզիների մոտակայքում։ Նրա մարմինը ուղարկվել է հայրենիք և թաղվել Նորվեգիայում։

Անչափահաս գահաժառանգի մահը Շոտլանդիայում առաջացրեց գահի համար վեճ մի քանի հավակնորդների միջև, իսկ այնուհետև նաև պատճառ դարձավ անգլո-շոտլանդական պատերազմի, քանի որ վեճին խառնվել էր Անգլիայի թագավոր Էդուարդ I-ինը։

Ավելի ուշ Մարգարետի փոխարեն հանդես է եկել Նորվեգիայում հայտնված ինքնակոչ Մարգարետը։

## Ծանոթագրություններ

## Արտաքին հղումներ
* QUEEN MARGARET, MAID OF NORWAY.

Կատեգորիա:Կաթոլիկ միապետներ
Կատեգորիա:Միջնադարյան երեխա կառավարիչներ
Կատեգորիա:Թագավորների դուստրեր
Ամրիտա Աչարիա

**Ամրիտա Աչարիա** (, , ), նորվեգաբրիտանական դերասանուհի նեպալաուկրաինական ծագմամբ։

## Կենսագրություն
Ամրիտա Աչարիան ծնվել է 1987 թվականին, կամ, ըստ որոշ աղբյուրների՝ 1990 թվականի դեկտեմբերի 24-ին Նեպալի մայրաքաղաք Կատմանդուում՝ նեպալցի բժիշկ Գանեշ Աչարիայի և ուկրաինուհի մոր ընտանիքում։  Ապագա դերասանուհին ապրել է մի շարք երկրներում՝ Նեպալ, Ուկրաինա, Միացյալ Թագավորություն։ Երբ տասներեք տարեկան էր, վերջնականապես տեղափոխվում է Նորվեգիա՝ ընտանիքի հետ միասին։ Ազատ խոսում է անգլերենով, բուքմոլով, ռուսերենով և ուկրաիներենով։ Նորվեգիայում ավարտել է միջնակարգ դպրոցը։ 2009 թվականին Միացյալ Թագավորությունում ավարտել է արվեստի ակադեմիան, ուր տեղափոխվել է անմիջապես դպրոցն ավարտելուց հետո, որպեսզի կինոարվեստով զբաղվի։

Սկսած 2010 թվականից, Ամրիտա Աչարիան խաղացել է ավելի քան քսան կինոնկարներում և հեռուստասերիալներում։ 2011 թ.-ից 2012 թվականներին դերասանուհին խաղացել է Իրրիի դերը «Գահերի խաղ» հեռուստասերիալում։

## Ընտիր ֆիլմագրություն

## Ծանոթագրություններ

## Արտաքին հղումներ
* 
* Amrita Acharya hos Filmweb

Կատեգորիա:21-րդ դարի դերասանուհիներ
Կատեգորիա:Բրիտանացի հեռուստատեսային դերասանուհիներ
Կատեգորիա:Նորվեգացի դերասանուհիներ
Ելիզավետա Դանիացի (1524-1586)

**Ելիզավետա Դանիացի** (, ), Օլդենբուրգների արքայատոհմի արքայադուստր է, առաջին ամուսնությունում ամուսնացած է եղել  Մագնուս III Մեկլենբուրգ-Շվերինսկացու հետ, իսկ երկրորդում  Ուլրիխ III Մեկլենբուրգ-Գյուստրովացու հետ։

## Կենսագրություն
Ելիզավետան Դանիա և Նորվեգիայի թագավոր Ֆրեդերիկ I-ի և նրա երկրորդ կին Սոֆիա Պոմերանցու ավագ դուստրն էր։ Նա մեծացել է իր խորթ եղբայր Քրիստիան III-ի արքունիքում։ Ժամանակակիցները նրան նկարագրում էին, որպես արտասովոր գեղեցկուհի։ Անգլիացի դեսպանորդ Ռոբերտ Բարնսը իր զեկույցներում նշում էր, որ դեռևս երբեք չի տեսել առավել գեղեցիկ և բարեկիրթ օրիորդի։

1542 թվականին նա նշանադրվեց Մեկլենբուրգ-Շվերինիայի դուքս Մագնուս III-ի հետ, իսկ 1543 թվականի օգոստոսի 26-ին Քիլում տեղի ունեցավ նրանց ամուսնությունը։ Ամուսնության ընթացքում նրանք երեխաներ չունեցան, իսկ իննը տարի անց Ելիզավետան այրի դարձավ և 1551 թվականի վերադարձավ Դանիա։ 1556 թվականի փետրվարի 14-ին նա կրկին ամուսնացավ, այս անգամ Ուլրիխ III-ի հետ, որը նրա մահացած ամուսնու հորաքրոջ որդին էր։ Այս ամուսնությունը երջանիկ դուրս եկավ, և արդեն 1557 թվականին Ելիզավետան լույս աշխարհ բերեց իր միակ երեխային՝ դուստր Սոֆիային, որը հետագայում դարձավ  Դանիայի և Նորվեգիայի թագավոր Ֆրեդերիկ II-ի կինը։

Ելիզավետան իր կյանքի ամբողջ ընթացքում պահպանում էր կապը ընտանիքի և դանիական արքունիքի հետ, պարբերաբար այցելեով իր հարս Դորոթեա Սաքսեն-Լաուենբուրգացուն։ Երբ նրա դուստր Սոֆիան ամուսնացավ հորեղբոր որդու Ֆրեդերիկի հետ, նրա այցերը Դանիա հաճախակի դարձան։ Ելիզավետայի աջակցությամբ վերականգնվեցին Գյուստրով և Դոբերան քաղաքների եկեղեցիները, ինչպես նաև նա  մենաստանները, դպրոցները և հիվանադանոցներն էր հովանավորում։
Ելիզավետան մահացավ 1586 թվականի, երբ վերադառնում էր Դանիա կատարած իր այցից։ Նրան տեղափոխեցին Մեկլենբուրգ և թաղեցին Գյուստրովի տաճարում։ Մի քանի տարի անց նրա երկրորդ ամուսինը թաղվեց նրա հարևանությամբ։

## Ժառանգներ
Ելիզավետայի թոռնուհի  Աննա Դանիացին ամուսնացավ Անգլիայի թագավոր  Հակոբ I-ի հետ։ Եվ այսպիսով, Բրիտանիայի յուրաքանչյուր միապետ նրա անուղղակի հետնորդն է, այդ թվում այժմյա թագուհի  Եղիսաբեթ II-րդը։

## Ծանոթագրություններ

## Գրականություն
* *Elisabeth, Hertuginde av Meklenborg.* In: *[[Dansk biografisk leksikon]].* Vol. 4, pp.&nbsp;497f. (digitalised)

Կատեգորիա:16-րդ դարի անձինք
Կատեգորիա:Թագավորների դուստրեր
Հայաստանի Առաջին Հանրապետության Խորհրդարանի 1-ին գումարման պատգամավորների ցանկ

## Պատգամավորների ընթացիկ ցանկ
; Քաղաքական խմբակցություններ.
        

## Տես նաև
* Պառլամենտարիզմի պատմություն

Կատեգորիա:Հայաստանի Հանրապետության Խորհրդարանի (1918-1920) 1-ին գումարման պատգամավորներ
Հայրենիք (ակումբ)

**Հայրենիք**, Հայաստանում գործող հասարակական նախաձեռնություն։ Նախաձեռնության հիմնադիր-անդամն է Ավագ Հարությունյանը։

Ակումբը առավելապես հայտնի է Հայաստանի քաղաքական պատմությանը նվիրված եզակի ու անտիպ գրքերի հրատարակությամբ և վերահրատարակությամբ։

## Պատմություն

## Ակումբի առավել նշանակալի հրատարակությունները և վերահրատարակությունները
* Բարսեղեան Արմենակ, Ցեղակրօն Շարժումը։ Հրատարակիչ` «Հայրենիք» ակումբ։ Երեւան, 2009, 33 էջ

## Գրականություն
* Կյանք են առնում եզակի ու անտիպ գրքերը ։ [Հարցազրույց «Հայրենիք ակումբ» հաս. նախաձեռն. հիմնադիր-անդամ Ա.Հարությունյանի հետ / Գրի առավ Գ.Գևորգյանը] // Տեղեկագիր. – 2013. – Թիվ 3. – Էջ 34-35։

## Ծանոթագրություններ
Տավուշի մարզի պատմություն

**[[Տավուշի մարզ]]ը** որպես վարչատարածքային միավոր կազմավորվել է 1995 թվականի նոյեմբերի 7-ին Հայաստանի Հանրապետության Ազգային Ժողովի կողմից ընդունված  Հայաստանի Հանրապետության «Հայաստանի Հանրապետության վարչատարածքային բաժանման մասին» օրենքի հիման վրա։ Սակայն Տավուշի մարզի տարածքը վաղնջական ժամանակներից եղել է Հայաստանի պետականության կարևորագույն կենտրոններից մեկը։

Տարբեր ժամանակաշրջաններում մարզի տարածքը մտել է ինչպես հայկական պետությունների կազմի մեջ, այդպես էլ օտար՝ ենթարկվելով օկուպացիայի։ Այդպիսով, Տավուշի մարզի տարածքը մաս է կազմել Վանի թագավորության, Երվանդունիների թագավորության, Արտաշեսյանների թագավորության, Արշակունիների թագավորության, Պարսկաստանի, Բյուզանդիայի, Արաբական խալիֆայության, Բագրատունիների թագավորության, Զաքարյան իշխանապետության, կրկին Պարսկաստանի, Օսմանյան կայսրության, Ռուսական կայսրության, Հայաստանի առաջին Հանրապետության, Խորհրդային Միության և ի վերջո՝ Հայաստանի Հանրապետության։

## Տես նաև
* Տավուշի մարզ
* Հայաստանի պատմություն
* Ուտիք

## Ծանոթագրություններ

Կատեգորիա:Տավուշի մարզի պատմություն
Լիվ Աակվիկ

**Լիվ Աակվիկ** (, ), նորվեգացի դրամատուրգ և դերասանուհի։

## Կենսագրություն և կարիերա
Լիվ Աակվիկը ծնվել է 1948 թվականի հունիսի 23-ին Նորվեգիայում։

Նորվեգական թատերական «Tramteatret» խմբի անդամ է եղել 1976-ից 1986 թվականներն ընկած ժամանակահատվածում։ Բազմաթիվ դերեր է խաղացել այս թատերախմբի կազմում, ինչպես նաև խաղացել է «Pelle Parafins Bøljeband» հեռուստասերիալում։

## Ստեղծագործություններ
### Պիեսներ
* Åh Gunnar! (1989) (sammen med Stine Kielland Mørdre)
* Kitsch (1990)
* Knisesprekk (2003)
* This is your wake-up call (2003)
* Eg hette tulla i 15 år (1997)
* Havet, døden & fettsugingen (sammen med Lennart Lidstrøm) (1995)
* Jasså, tørst i dag (1995)
* 110%(1992) (i samarbeid  med Kine Hellebust og Ane Nyutstumo) (1993)
* Goddag & på rygg (i samarbeid med Maryon Eilertsen og Kine Hellebust) (1993)
* Halte helter, arme riddere (med sangtekster av  med R. Flodstrøm) (1992)
* Hæpp (i samarbeid med Kine Hellebust) (1992
**Թարգամնություններ**

Medeas Barn, av Susanne Osten, (fra svensk) for Trøndelag Teater

Calendar Girls (fra engelsk) for Oslo Nye Teater

### Դրամաներ
* Ingenting binder (2000), med Endre Lund Eriksen og Toril Brekke
* Grünerløkka Tango (1993)

## Հեռուստասերիալներ
* Sigurd og Ronny - Ronnys kone (2003) (TV 2)
* Randi og Ronnis restaurant  – Frida Frosk (1985) (Tramteatret/NRK)
* Hemmelighetene i B-by  – Sara  (1982) (Tramteatret/NRK)
* Pelle Parafins Bøljeband og automatspøkelsene  – Frida Frosk (1981) (Tramteatret/NRK)
* Serum Serum  – Frida Frosk (1980) (Tramteatret/NRK)
* Hverdagsjuss -  Opplysningsavdelingen, NRK

## Սկավառակագրություն
### Tramteatret-ի կազմում
* *Deep Sea Thriller …og enda mer* (1977)
* *Tramfart* (1978)
* *Back to the 80's* (1980)
* *Pelle Parafins Bøljeband* (1981)
* *Tramteatret* (1982)
* *B-by-livet går sin gang* (1982)
* *Dagbladets Sommerkassett* (1983)
* *Det går alltid et korstog* (1983)
* *Beste sanger* (1984)
* *Drømmen om Elin* (1985)
* *Randi og Ronnis restaurant* (1986)
* *Tramteatrets krøniker* (1995)
* *25 beste* (2001)
* *40 beste* (2003)
; Սոլո 
* *Stem på meg!/Oj, vad det viftar* (1979)
* *(Her kommer) Pelle Parafins Bøljeband/Serum Serum* (1980)
* *Det er vår tur nå/Æ og du* (1981)
* *Tilbake til by'n/Til gleden* (1981)
* *Det enkleste er pistol/En mann* (1981)
* *Naken greve jager neger med øks/Sommervalsen* (1982)
* *B-by-livet går sin gang/Velkommen hjem min modige Kamelia* (1982)
* *Samba rundt gullkalven/Lyset skal komme* (1983)
* *Smakebiter fra Beste sanger* (1984)
* *Randi & Ronnys restaurant/Flom* (1986)
* *Tramteatrets krøniker – Serum serum* (1995)
* *Så lenge verden består* (2011)

## Ծանոթագրություններ

## Արտաքին հղումներ
* Liv Aakvik  hos Norske Dramatikeres Forbund
* A/S Dameteater & Søn
* Tramteateret – Christians mimreside

Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Դերասանուհիներ այբբենական կարգով
Կատեգորիա:Նորվեգացի դերասանուհիներ
Կատեգորիա:Նորվեգացի դրամատուրգներ
Թորգոմյան

**Թորգոմյան**, հայկական ազգանուն։

## Ազգանունը կրողներ
* Արամ Թորգոմյան, Արցախյան պատերազմների մասնակից։
* Լևոն Թորգոմյան (1868-1915), հայ բժիշկ։
* Խաչատուր Թորգոմյան (1875-1915), հայ բժիշկ։
* Ծերուն Հակոբի Թորգոմյան (*[[Դեղտրիկյան]]*, 1896-1986), հայ արձակագիր։
* Վահրամ Թորգոմյան (1858-1942), հայ բժիշկ, բանասեր։
* Վրույր Խաչատուրի Թորգոմյան (1905-1979), հայ մաթեմատիկոս։

## Գրական հերոսներ
* *Շահեն Թորգոմյան*, Նաիրի Զարյանի «Պարոն Պետրոսն ու իր նախարարները» վեպի հերոսներից։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Եբրայերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Քարի Մեթթե Յոհանսեն

**Քարի Մեթթե Յոհանսեն** (, ), նորվեգացի հանդբոլիստուհի, ով մարզադաշտում հանդես է գալիս ձախ վերջնային դիրքում, Օլիմպիական խաղերի երկակի չեմպիոն։

## Ակումբային գործունեություն
Քարի Յոհանսենը երիտասարդ տարիքում՝ նախքան «Լավրիկ» ակումբ տեղափոխվելը, խաղացել է «Շեբերգ» և «Լիսլեբյու» ակումբներում։ 1998 թվականից իր սպորտային գործունեության ամբողջ ընթացքում հանդիսացել է ակումբի անփոխարինելի անդամը՝ Նորվեգիայի առաջնության հաղթողի տիտղոսը նվաճելով 13 անգամ, երկու անգամ դառնալով Գավաթակիրների գավաթի առաջնության գավաթակիր և մեկ անգամ Եվրոպայի գավաթի առաջնության գավաթակիր։ 2006 թվականին ընդգրկվել է աշխարհի հանդբոլի լավագույն հանդբոլիստուհիների եռյակում (առաջին հորիզոնականը զբաղեցրել է գերմանացի հանդբոլիստուհի Նադին Կրաուզենը, երկրորդ հորիզոնականը՝ նորվեգացի հանդբոլիստուհի Գրո Համերսենգը)։ 2013/2014 մրցաշրջանից հետո հայտարարել է հանդբոլից հեռանալու մասին։

### Ազգային հավաքական
Քարի Յոհանսենը Նորվեգիայի հավաքականի կազմում խաղացել է 203 խաղ՝ խփելով 493 գոլ։ Ազգային հավաքականի կազմում Յոհանսենն առաջին անգամ հանդես է եկել 2004 թվականի մարտի 26-ին Իսպանիայի հավաքականի դեմ խաղում։ Քարին չորս անգամ նվաճել է Եվրոպայի հանդբոլի կանանց առաջնության, 2011 թվականի աշխարհի առաջնության հաղթողի տիտղոսները և օլիմպիական խաղերի երկու ոսկե մեդալ (2008 թվականին Պեկինում և 2012 թվականին Լոնդոնում)։

## Ծանոթագրություններ

## Արտաքին հղումներ
* Քարի Մեթթե Յոհանսենի օլիմպիական վիճակագրական տվյալները sports-reference.com կայքում: 
* Քարի Մեթթե Յոհանսենի էջը «Լավրիկ» ակումբի պաշտոնական կայքում: 

Կատեգորիա:1979 ծնունդներ
Կատեգորիա:2008 թվականի Ամառային օլիմպիական խաղերի չեմպիոններ
Կատեգորիա:2012 թվականի Ամառային օլիմպիական խաղերի չեմպիոններ
Կատեգորիա:Հունվարի 11 ծնունդներ
Կատեգորիա:Նորվեգացի հանդբոլիստուհիներ
Կատեգորիա:Նորվեգացի մարզուհիներ
Կատեգորիա:Նորվեգացի օլիմպիական չեմպիոններ
Կատեգորիա:Օլիմպիական չեմպիոններ
Կատեգորիա:Ֆրեդրիկստադ քաղաքում ծնվածներ
Մարթե Օլսբյու

**Մարթե Օլսբյու** (, ), նորվեգացի բիաթլոնիստուհի է, 2016 թվականի չեմպիոնուհի էստաֆետում։ 2018 թվականի Ձմեռային օլիմպիական խաղերի արծաթե մեդալակիր է սպրինտում և խառը էստաֆետում,  Եվրոպայի չեմպինուհի, ԲՄՄ գավաթի հաղթող, Նորվեգիայի առաջնությունների հաղթող է։

## Մարզական կարիերա
Աշխարհի գավաթի մրցաշարերին առաջին անգամ մասնակցել է իր հավաքականի կազմում 2012/2013 թվականներին։ Էստերսունդում տեղի ունեցավ նրա առաջնաելույթը անհատական մրցավազք մարզաձևում։ Մեկ վրիպում թույլ տալով նա եզրափակչին հասավ 28-րդը և Աշխարհի գավաթի հաշվարկում հավաքեց 13 միավոր։ Հաջորդ անգամ սպորտսմենուհին մասնկացություն ունեցավ ֆրանսիական Անսիյում անցկացվող  Աշխարհի գավաթի մրցափուլերին։ Հետապնդում մարզաձևում նա զբաղեցրեց 21-րդ հորիզոնականը։

2018 թվականի Ձմեռային օլիմպիական խաղերի առաջին մրցավազքում նա կարողացավ նվաճել իր առաջին օլիմպիական մեդալը, կանանց սպրինտ մրցավազքում նա նավաճեց արծաթե մեդալ։

## Արդյունքներ
### Օլիմպիական խաղեր

### Պատանեկան և երիտասարդական նվաճումներ

### Աշխարհի առաջնություն
*2 մեդալ (1 ոսկի, 1 բրոնզ)*

### Աշխարհի գավաթ

### Հաղթանակներ Աշխարհի գավաթի մրցափուլերում

## Ծանոթագրություններ

Կատեգորիա:Նորվեգացի մարզուհիներ
Կատեգորիա:Նորվեգացի օլիմպիական չեմպիոններ
Ադրբեջանահայերի ասամբլեա

**Ադրբեջանահայերի ասամբլեա** (, ), Հայաստանում գործող հասարակական կազմակերպություն։ Կազմակերպության նախագահն է պատմաբան, Պատմական գիտությունների թեկնածու-ադրբեջանագետ Գրիգորի Այվազյանը։

Կազմակերպությունը ներկայացնում և պաշտպանում է ադրբեջանահայ համայնքի իրավունքներն ու շահերը։ Բացի այդ, կազմակերպությունը զբաղվում է վերլուծական և իրավապաշտպան, գործունեության, ադրբեջանագիտական հետազոտություններով։

Կազմակերպության նախագահ պատմական գիտությունների թեկնածու-ադրբեջանագետ Գրիգորի Այվազյանի տվյալներով, այժմ նախկին Ադրբեջանական ԽՍՀ տարածքից ծագող հայերի և իրենց սերունդների թիվը հասնում է երեք միլիոնի, որոնցից միայն մեկ միլիոնը 1988-1994 թվականներին Ադրբեջանական Հանրապետությունը լքած հայեր են։

2010 թվականին կազմակերպության նախագահ Գրիգորի Այվազյանը առաջադրել է իր թեկնածությունը Ադրբեջանի Միլլի մեջլիսի առաջիկա ընտրություններին, ով իր թեկնածության գրանցման մասին դիմումը նամակով` փոստով և ինտերնետով, ուղարկվել է Ադրբեջանի Կենտրոնական ընտրական հանձնաժողով, ինչպես նաև Ադրբեջանի նախագահի աշխատակազմ և Ադրբեջանի արտաքին գործերի նախարար Էլմար Մամեդիարովին։  2013 թվականին *Ադրբեջանահայերի ասամբլեա*' կազմակերպության նախագահ  Գրիգորի Այվազյանը առաջադրել է իր թեկնածությունը Ադրբեջան նախագահական ընտրություններում որպես թեկնածու։

## Տես նաև
* Գրիգորի Այվազյան

## Ծանոթագրություններ

## Արտաքին հղումներ
* Ադրբեջանահայ փախստականության խնդիրները՝ 30 տարի անց

Կատեգորիա:Ադրբեջանահայ կազմակերպություններ
Կատեգորիա:Հայաստանի հասարակական կազմակերպություններ
Գյորիլ Սնորոեգգեն

**Գյորիլ Սնորոեգգեն**, (, ), նորվեգացի հանդբոլիստ, խաղում է ձախ  պաշտպանի  դիրքում։ Ներկայումս որևէ ակումբի կազմի մեջ չի մտնում, վերջին ակումբը, որին անդամակցել է, եղել է «Էսբերգ» ակումբը։

## Կարիերա
### Ակումբային
Եղել է դպրոցական «Կատտեմ» ակումբի աշակերտուհի, 16 տարեկան հասակում ծնողների խորհուրդով տեղափոխվել է «Բյոսեն» ակումբ։ Հանդբոլին զուգահեռ հետաքրքրվել է նաև  ֆուտբոլով։ Առաջին անգամ  ելույթ է ունեցել 2003 թվականին՝ երկրի առաջնությունում, 2005-ից մինչև 2007 թվականը  եղել է փոխչեմպիոն (2004 և 2005 թվականների մրցաշրջանում դարձել է լավագույն ռմբարկու)։ 2007 թվականին դուրս է եկել գավաթներ կորղների Գավաթի եզրափակիչ, 2010  թվականից պաշտպանել է դանիական Էսբերգի գույնը։ 2013 թվականի ամռանը Գյորիլը դադարեցրել է պարապմունքները, որովհետև ուսումը շարունակել է բժշկական համալսարանում։

### Հավաքականի կազմում
Գյորիլը խաղացել է 102 խաղ և հարվածել 224 գոլ։ Առաջին դեբյուտը տեղի է ունեցել 2004 թվականի հոկտեմբերի 22-ին, ընդդեմ Ֆրանսիայի։ 2008 և 2012 թվականների Օլիմպիական խաղերում հաղթել է, 2007  թվականին դարձել է բրոնզե մեդալակիր, ինչպես նաև հաղթել է 2011 թվականի աշխարհի առաջնությունում, 2004 և 2006 թվականների Եվրոպայի առաջնությունում ստացել է երկու ոսկե մեդալ։ 2013 թվականի հունվարին Գյորիլը դադարել է ելույթ ունենալ հավաքականի կազմում։

## Ծանոթագրություններ

## Արտաքին հղումներ
* Գյորիլի էջը Եվրոպայի հոնդբոլի ֆեդերացիայի կայքում 
* Գյորիլ Սնորոեգգեն 

Կատեգորիա:Նորվեգացի մարզուհիներ
Կատեգորիա:Նորվեգացի հանդբոլիստուհիներ
Կատեգորիա:2012 թվականի Ամառային օլիմպիական խաղերի չեմպիոններ
Կատեգորիա:2008 թվականի Ամառային օլիմպիական խաղերի չեմպիոններ
Կատեգորիա:Նորվեգացի օլիմպիական չեմպիոններ
Հյերսթի Թյուսսե Փլեթցեր

**Հյերսթի Թյուսսե Փլեթցեր** (, ), նորվեգացի թեթև աթլետիստ, 2000 և 2004 թվականների ամառային Օլիմպիական խաղերի արծաթե մեդալակիր։ Մասնագիտացած է 20 կմ քայլի համար։

## Կարիերա
Առաջին Օլիմպիական մեդալը Հյերսթի Փլեթցերը նվաճել 2000 թվականին, Սիդնեյում տեղի ունեցած խաղերում, որտեղ 20 կմ քայլում զբաղեցրել է երկրորրդ տեղը, զիջելով միայն չինուհի Վան Լիպին։ 2004 թվականին Աթենքում տեղի ունեցած խաղերում Փլեթցերը անհաջող ելույթ է ունեցել,  գրավելով միայն  տասներկուերորդ տեղը։ 2008 թվականին Պեկինում տեղի ունեցած Օլիմպիական խաղերում կրկին նվաճել է արծաթե մեդալ, 20 կմ քայլում, այս անգամ զիջելով Օլգա Կանիսկինոյին։

Փլեթցերը նորվեգացի քայլորդ Էրիկա Տյուսսի քույրն է (5-րդ տեղը 2008 թվականին Պեկինում տեղի ունեցած խաղերում, 50 կմ քայլում) և գերմանացի վազորդ Ստեփան Փլեթցերի կինը։ Հյերսթին ունի երկու երեխաներ ՝ Կիառա Լեան և Սեբաստիանը։

## Ծանոթագրություններ

## Արտաքին հղումներ
* Պաշտոնական կայք 
* Հյերսթի Թյուսսե Փլեթցեր
* Հյերսթի Թյուսսե Փլեթցեր

Կատեգորիա:2008 թվականի Ամառային օլիմպիական խաղերի արծաթե մեդալակիրներ
Կատեգորիա:Նորվեգացի մարզիկներ
Նիկոլայ Ղուկասով

**Նիկոլայ Հովհաննեսի Ղուկասով** (, ), նավթի և գազի հանքավայրերի շահագործման բնագավառի հայազգի գիտնական։ Տեխնիկական գիտությունների դոկտոր (1965), պրոֆեսոր (1968): Ուկրաինայի գիտության և տեխնիկայի վաստակավոր գործիչ (1992):

## Կենսագրություն
Նիկոլայ Ղուկասովը ծնվել է 1928 թվականին Բաքվում։ 1950 թվականին ավարտել է Ադրբեջանի ինդուստրիալ ինստիտուտը։ 1950-1960 թվականներին աշխատել է Ադրբեջանի Նավթի արդյունահանման գիտահետազոտական ինստիտուտում, 1968-1978 թվականներին՝ Վլադիմիրի պոլիտեխնիկական ինստիտուտի ամբիոնի, 1978-1984 թվականներին՝ Հորատման տեխնիկայի ՀամԳՀԻ Պերմի մասնաճյուղի բաժանմունքի, 1984-1998 թվականներին՝ Կիրովոգրադի գյուղատնտեսական մեքենաշինության ինստիտուտի ամբիոնի վարիչ, 1993-2001 թվականներին՝ Մոսկվայի երկրաբանական հետախուզական ակադեմիայի, միաժամանակ, 1994-1999 թվականներին՝ նավթագազային և ստորգետնյա հիդրոմեխանիկայի ինստիտուտի, 1994 թվականից՝ Պենզայի ճարտարապետաշինության ակադեմիայի, 1998 թվականից՝ Ռուսաստանի նավթի և գազի պետական համալսարանի պրոֆեսոր։

Աշխատանքները վերաբերում են մածուցիկ և մածուցիկապլաստիկ հեղուկների հիդրավլիկայի կիրառմանը՝ նավթի և գազի հորատանցքերի հորատման ու շահագործման նպատակով։

Բուհական ուսումնական ձեռնարկների հեղինակ է։

## Անդամակցություն
* ՌԴ բնական ԳԱ պատվավոր անդամ (1998)
* Միներալային պաշարների միջազգային ակադեմիայի անդամ (2000)

## Աշխատություններ
* Гидродинамика при креплении скважин, Москва: Недра, 1976. - 121 с. : ил.; 21 см.
* Механика жидкости и газа, М., 1996.
* Прикладная гидромеханика в бурении, М., 1999.
* Теория и практика добычи газожидкостных смесей, Москва: ИРЦ Газпром, 2005. - 306 с.
* Технологический режим эксплуатации газовых и газоконденсатных скважин в период падающей добычи, 2006 г. (համահեղինակ).

## Ծանոթագրություններ

Կատեգորիա:Հայազգի գիտնականներ
Կատեգորիա:Ուկրաինայի գիտության և տեխնիկայի վաստակավոր գործիչներ
Կատեգորիա:Պրոֆեսորներ
Կատեգորիա:Տեխնիկական գիտությունների դոկտորներ
ԱԶ Ալկմար

**ԱԶ Ալկմար** (), հոլանդական ֆուտբոլային ակումբ Ալկմարից։ Ակումբը հիմնադրվել է 1967 թվականին և ներկայումս հանդես է գալիս Էրեդիվիզիում՝ Նիդերլանդների բարձրագույն դիվիզիոնում։ Տնային հանդիպումներն անցկացնում է ԱՖԱՍ մարզադաշտում։

ԱԶ-ն հաղթել է Նիդերլանդների առաջնությունը 2 անգամ՝ 1980-81 և 2008-09 մրցաշրջաններում։ 1981 թվականին նրանք դուրս եկան ՈՒԵՖԱ Գավաթի եզրափակիչ, սակայն այստեղ 5-4 հաշվով պարտվեցին Իպսվիչ Թաունին։ Բացի այդ, ԱԶ-ն 4 անգամ հաղթել է Նիդերլանդների գավաթը։

## Նվաճումներ
### Ազգային
* **[[Նիդերլանդների ֆուտբոլի առաջնություն|Նիդերլանդների առաջնություն]]**
** **Հաղթող (2)․** 1980–81, 2008–09
** *Երկրորդ տեղ (2)․* 1979–80, 2005–06
* **Նիդերլանդների երկրորդ դիվիզիոն**
** **Հաղթող (3)․** 1959–601, 1995–96, 1997–98
** *Երկրորդ տեղ (3)․* 1956–571, 1967–68, 1971–72
* **Նիդերլանդների երրորդ դիվիզիոն**
** *Երկրորդ տեղ (1)․* 1963–641
* **[[Նիդերլանդների ֆուտբոլի գավաթ|Նիդերլանդների գավաթ]]**
** **Հաղթող (4)․** 1977–78, 1980–81, 1981–82, 2012–13
** *Երկրորդ տեղ (2)․* 2006–07, 2016–17
* **[[Նիդերլանդների ֆուտբոլի սուպերգավաթ|Նիդերլանդների սուպերգավաթ]]**
** **Հաղթող (1)․** 2009
** *Երկրորդ տեղ (1)․* 2013

### Միջազգային
* **[[ՈՒԵՖԱ գավաթ|ՈՒԵՖԱ Գավաթ]]**
** *Երկրորդ տեղ (1)․* 1980–81
** *Կիսաեզրափակիչ (1).* 2004–05
** *Քառորդ եզրափակիչ (3)․* 2006–07, 2011–12, 2013–14

## Ծանոթագրություններ

## Արտաքին հղումներ
* ԱԶ Ալկմարի պաշտոնական կայքը
* ԱԶ Ալկմարի պաշտոնական Ֆեյսբուքի էջը
* ԱԶ Ալկմարի պաշտոնական Տվիտերի էջը
* ԱԶ Ալկմարի պաշտոնական Ինստագրամի էջը
* ԱԶ Ալկմարի պաշտոնական ՅուԹյուբի էջը
* ԱԶ Ալկմարը transfermarkt-ում
* ԱԶ Ալկմարը futbol24.com-ում
* ԱԶ Ալկմարը soccerway.com կայքում
* ԱԶ Ալկմարը ՈՒԵՖԱ-ի պաշտոնական կայքում

Կատեգորիա:Հոլանդական ֆուտբոլային ակումբներ
Կատեգորիա:1967 հիմնադրումներ Նիդերլանդներում
Հրդեհ Բաքվում (2018)

**Հրդեհ Բաքվի հանրապետական նարկոլոգիական կենտրոնում** (), հրդեհ Ադրբեջանի մայրաքաղաք Բաքվում, որը տեղի է ունեցել 2018 թվականի մարտի 2-ին հանրապետական նարկոլոգիական կենտրոնի բաժանմունքներից մեկում։ Հրդեհի հետևանքով մահացել է ավելի քան 26 մարդ, ևս 4-ը՝ հոսպիտալացվել են։

## Հրդեհ
thumb|Հրշեջները դեպքի վայրում

Ադրբեջանի կառավարությունը հայտարարել է, որ հրդեհը բռնկվել է տեղի ժամանակով առավոտյան ժամը 06:10-ին: Հրդեհը բռնկվել է նարկոլոգիական բաժանմունքի առաջին հարկում գտնվող փայտե հատուկ հիվանդասենյակում՝ էլեկտրական համակարգի անսարքության պատճառով։ Կառույցի պատուհանները փակված են եղել պողպատե ճաղերով, որոնք կարող էին բացվել միայն դրսից։ Պատճառը թմրամոլների հնարավոր փախուստը կանխելն էր։ Շենքում չի եղել հրդեհի մարման ավտոմատ համակարգ։ Կառույցի փայտե շրջանակները դարձել են հրդեհի տարածման հիմնական պատճառը։ Հրշեջները նշել են, որ, ավելի քան երեք ժամ, չեն կարողացել մարել հրդեհը՝ ուժեղ քամիների պատճառով։ Այդուհանդերձ, հրշեջները կարողացել են հրդեից փրկել մի քանի տասնյակ մարդու։

## Հետևանքներ
Համաձայն Ադրբեջանի առողջապահության նախարարության տվյալների, մոտ 200 պացիենտներ և աշխատակազմի անդամներ տարհանվել են հիվանդանոցի շենքից և գտնվում են ապահով վայրում։ Սկզբնական շրջանում, 34 մարդ գտնվել է հրդեհվող շենքում։ Քսանհինգ մարդ հայտնաբերվել է ողջ ողջ արված՝ հրշեջների կողմից նարկոլոգիական կենտրոնի հրդեհի մարումից հետո։
[thumb|Ադրբեջանի նախագահ [Իլհամ Ալիևը այցելել է դեպքի վայր:]]

Ադրբեջանի նախագահ Իլհամ Ալիևը այցելել է դեպքի վայր։ Կատարվել է հետաքննություն։ Տեղի քաղաքացիական ակտիվիստները դեպքի համար մեղադրում են Ադրբեջանի կոռումպացված իշխանություններին, որոնք բավարար ուշադրություն չեն դարձնում երկրի ենթակառուցվածքների զարգացմանը։ Գլխավոր դատախազությունից հայտնել են, որ հարուցվել է քրեական գործ՝ նարկոլոգիական կենտրոնում մինչ այդ տեղի ունեցած հնարավոր բռնությունները ուսումնասիրելու համար։

## Տես նաև
*Հրդեհ Բաքվի մետրոպոլիտենում (1995)
*Հրդեհ Ազադլըգ փողոցում

## Ծանոթագրություններ

Կատեգորիա:2018 Ադրբեջանում
Կատեգորիա:2018 հրդեհներ
Կատեգորիա:2018 մարտի իրադարձություններ Ասիայում
Կատեգորիա:Հրդեհներ Ադրբեջանում
Կըզլքիլիսա

**Կըզլքիլիսա**, գյուղաքաղաք Արևմտյան Հայաստանում, Խարբերդի վիլայեթի Դերսիմի գավառի Կըզըլքիլիսեի գավառակում։ Հանդիսանում էր գավառակի կենտրոն։

## Բնակչություն
1915 թվականին ուներ 30 տուն հայ բնակիչ։ Զբաղվում էին երկրագործությամբ և խաշնարածությամբ։ Գյուղում պահպանվում էին նույնանուն բերդի կիսականգուն որմերն ու աշտարակները։ Ըստ ավանդության այն պատկանել է հայ իշխանների։ Բերդի մոտակայքում կար երկու եկեղեցի։ Բնակիչները զոհվել են 1915 թվականին, Մեծ եղեռնի ժամանակ։

## Տես նաև
* Խարբերդի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Կատեգորիա:Թուրքիայի քրդաբնակ բնակավայրեր
Հելենա Վեստերմարկ

**Հելենա Շառլոտա Վեստերմարկ** (, ), շվեդերեն ստեղծագործող ֆինն գրող, նկարչուհի, ֆեմինիստ գործիչ։

Ֆինն մարդաբան և սոցիոլոգ Էդվարդ Վեստերմարկի քույրը։

## Կենսագրություն
Հելենա Վեստերմարկը ծնվել է 1857 թվականին Հելսինկիում։ 1874-1877 թվականներին սովորել է Ֆինլանդիայի գեղարվեստի միության դպրոցում, որտեղ արժանացել է պրոֆեսոր Ադոլֆ ֆոն Բեքերի ուշադրությանը։ Դպրոցում հանդիպել է  ֆինն նկարիչ Հելենա Շերֆբեկին։

1880 թվականին մեկնել է Փարիզ, որտեղ 1880-1881 թվականներին և 1884 թվականին սովորել է Կոլարոսի ակադեմիայում։ 1889 թվականին  Փարիզում անցկացվող համաշխարհային ցուցահանդեսում նկարչուհու «Strykerskor» ստեղծագործությունը մեծ արձագանքների է արժանացել։

Նկարչուհին Փարիզում թոքերի հիվանդություն է ձեռք բերել, բուժման փուլ անցել և, այլևս չկարողանալով նկարել, սկսել է գրել վերլուծական ակնարկներ «Finsk Tidskrift» ամսագրի համար։ Ավելի ուշ գրական ստեղծագործությունը դարձել է նրա հիմնական զբաղմունքներից մեկը, և 1890 թվականին Հելենա Վեստերմարկը հրապարակել է իր առաջին ժողովածուն։ 1900 թվականին լույս տեսած «I fru Ulrikes hem» («Տիկին Ուլրիկայի տանը») վեպը գրողի առաջին խոշոր աշխատանքն էր, որը բավականին հայտնի դարձավ։

1892 թվականին Ֆեմինիստների միության հիմնադրումից հետո գրողը դարձել է նրա առաջին անդամներից մեկը։ 1895 թվականին Հելսինկիում հիմնադրվել է կանանց իրավունքների հանրային քննարկմանը նվիրված «Nutid» ամսագիրը։

## Մատենագիտություն
մինի
մինի
* Ur studieboken I-II: Berättelser och utkast, 1890-91
* Framåt. Berättelse, 1894
* George Eliot och den engelska naturalistiska romanen. En litterär studie, 1894
* Nyländska folksagor berättade för ungdom af Helena Westermarck, 1897
* Lifvets seger, 1898
* «Tecken och minnesskrift från adertonhundratalet» I-III, 1900-1911:
** I I fru Ulrikas hem. Interiör från farmödrarnas tid, 1900
** II Ljud i natten. Berättelse, 1903
** III Vandrare. Roman, 1911
* Fredrika Runeberg. En litterär studie, 1904
* Dolda makter. Bilder och hägringar, 1905
* Bönhörelse. En historia, 1909
* Kvinnospår. Kulturbilder från 1800-talets förra del, 1913
* Elisabeth Blomqvist. Hennes Liv och gärning I-II, 1916-17
* Vägvisare. Berättelse, 1922
* Mathilda Rotkirch, Finlands första målarinna. En kulturbild, 1926
* Adelaïde Ehrnrooth. Kvinnospår i finländskt kulturliv, 1928
* Finlands första kvinnliga läkare Rosina Heikel, 1930
* Tre konstnärinnor. Fanny Churberg, Maria Wiik och Sigrid af Forselles, 1937
* Mina levnadsminnen, 1941 (հետմահու հրատարակված հուշեր)

## Ծանոթագրություններ

## Գրականություն
* Dahlberg, Julia: Konst och vetenskap:  Intellektuell gemenskap i Helena Westermarcks brev till sin bror. Niin & näin 2/2016.
* Weckman, Harriet: Kynällä vai siveltimellä. Helena Westermarck 1857-1938. Otava, 2009.

Կատեգորիա:19-րդ դարի շվեդ գրողներ
Կատեգորիա:19-րդ դարի շվեդ կին գրողներ
Կատեգորիա:Շվեդ գրողներ
Կատեգորիա:Շվեդ խմբագիրներ
Կատեգորիա:Ֆեմինիստներ
Կատեգորիա:Ֆինն գրողներ
Կատեգորիա:Ֆինն նկարչուհիներ
Մարլոս (ֆուտբոլիստ)

**Մարլոս Ռոմերո Բոնֆիմ,** կամ պարզապես **Մարլոս** (, ), բրազիլացի պրոֆեսիոնալ ֆուտբոլիստ։ Ներկայումս հանդես է գալիս Դոնեցկի Շախտյորի և Ուկրաինայի ազգային հավաքականի կազմում։ Խաղում է աջ վինգերի դիրքում։

## Ակումբային կարիերա
### Վաղ կարիերա
Պրոֆեսիոնալ ֆուտբոլիստի կարիերան Մարլոսը սկսել է Կուրիտիբայում 2006 թվականին։ 2009 թվականի հունիսին տեղափոխվեց Սան Պաուլու։

2012 թվականի հունվարի 11-ին Մարլոսը 5 տարվա պայմանագիր կնքեց Խարկովի Մետալիստի հետ։ Ակումբը նրա համար վճարեց 5 միլիոն եվրո։ Իր առաջին գոլը Մետալիստի կազմում խփեց փետրվարի 23-ին՝ Եվրոպայի Լիգայի Ռեդ Բուլ Զալցբուրգի դեմ խաղում։ Մետալիստի կազմում Մարլոսը անցկացրեց 3 մրցաշրջան՝ անցկացնելով 75 հանդիպում և դառնալով 13 գոլի հեղինակ։

### Շախտյոր Դոնեցկ
2014 թվականի հուլիսին Մարլոսը 5 տարվա պայմանագիր կնքեց Շախտյոր Դոնեցկի հետ։ Իր դեբյուտը նշեց հուլիսի 27-ին՝ Մետալուրգ Զապորոժիեի դեմ խաղում։ Նոյեմբերի 30-ին Մարլոսը խփեց իր առաջին գոլը Շախտյորի կազմում՝ նույն Մետալուրգ Զապորոժիեի դեմ խաղում։

2016 թվականին Մարլոսը ճանաչվեց Ուկրաինայի առաջնության լավագույն ֆուտբոլիստ և ընդգրկվեց Եվրոպայի Լիգայի 2015-16 մրցաշրջանի խորհրդանշական հավաքականում։

## Միջազգային կարիերա
2017 թվականի սեպտեմբերի 30-ին Մարլոսը առաջին անգամ հրավիրվեց Ուկրաինայի ազգային հավաքական՝ Կոսովոյի և Խորվաթիայի դեմ խաղերի համար՝ դառնալով երկրորդ բրազիլացի ֆուտբոլիստը Էդմար Գալովսկիից հետո, ով հանդես է եկել Ուկրաինայի հավաքականում։ Իր դեբյուտը Ուկրաինայի ազգային հավաքականում նշեց 2017 թվականի հոկտեմբերի 6-ին՝ Կոսովոյի դեմ խաղում։

## Կարիերայի վիճակագրություն
### Ակումբային վիճակագրություն
*2018 թվականի մարտի 3-ի դրությամբ*

### Միջազգային վիճակագրություն
*2018 թվականի մարտի 3-ի դրությամբ*

## Նվաճումներ
### Ակումբային
; Կուրիտիբա
* Բրազիլիայի Սերիա B. 2007
* Լիգա Պարանաենսե․ 2008
; Շախտյոր Դոնեցկ
* Ուկրաինայի սուպերգավաթ․ 2014, 2015
* Ուկրաինայի գավաթ․ 2015-16, 2016-17
* Ուկրաինայի առաջնություն․ 2016-17

### Անհատական
* ՈՒԵՖԱ Եվրոպայի Լիգայի խորհրդանշական հավաքական․ 2015–16
* Ուկրաինայի առաջնության լավագույն ֆուտբոլիստ․ 2016

## Ծանոթագրություններ

## Արտաքին հղումներ
* Մարլոսի պաշտոնական Ինստագրամի էջը
* Մարլոսը transfermarkt-ում
* Մարլոսը soccerbase.com-ում
* Մարլոսը WhoScored.com կայքում
* Մարլոսը ՈՒԵՖԱ-ի պաշտոնական կայքում
* Մարլոսը Շախտյորի պաշտոնական կայքում

Կատեգորիա:Բրազիլացի ֆուտբոլիստներ
Կատեգորիա:Կուրիտիբայի ֆուտբոլիստներ
Կատեգորիա:Մետալիստի ֆուտբոլիստներ
Կատեգորիա:Շախտյոր Դոնեցկի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Ուկրաինայի հավաքականի ֆուտբոլիստներ
Կատեգորիա:Ուկրաինացի ֆուտբոլիստներ
Կատեգորիա:Սան Պաուլուի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ատլետիկո Պարանաենսեի ֆուտբոլիստներ
Թերեզե Պեդերսեն

**Թերեզե Պեդերսեն** (, ), նորվեգացի հանդբոլիստ, Եվրոպայի եռակի չեմպիոն։

## Կարիերա
### Ակումբի կազմում
Թերեզե Պեդերսենը «Սանդար», «Լարվիկ», «Ռունար» ակումբների սանուհի է։ Իր կարիերայի ընթացքում հանդես է եկել «Թերթնես», «Ռանդերս», «Հիփո Նիդերոսթերայխ» ակումբների համար։ 2011-ից 2014 թվականներին խաղացել է «Բյոսեն» ակումբում։ 2013/2014 թվականին հայտարարեց կարիերայի ավարտի մասին։

### Հավաքականի կազմում
2004 թվականի օգոստոսի 3-ին իր դեբյուտն է կատարել Շվեդիայի դեմ մրցախաղում։ Իր կարիերայի ընթացքում խաղացել է 82 անգամ։ Երեք անգամ դարձել է Եվրոպայի չեմպիոն՝ 2004, 2006, 2008 թվականներին։ 2007 թվականին աշխարհի խաղերին արծաթե մեդալ է վաստակել, իսկ 2009 թվականի աշխարհի խաղերին՝ բրոնզե մեդալ։

## Հաջողություններ
### Եվրոպայի առաջնություն
 Հունգարիա, 2004
 Շվեդիա, 2006
 Մակեդոնիա, 2008

### Աշխարհի առաջնություն
 Ֆրանսիա, 2007
 Չինաստան, 2009

## Ծանոթագրություններ

## Արտաքին հղումներ
* Профиль на сайте ЕГФ 
* Профиль на сайте клуба «Рандерс»  
* Spelersprofiel en interlandstatistieken
* Interlandstatistieken 

Կատեգորիա:Նորվեգացի հանդբոլիստուհիներ
Կատեգորիա:Նորվեգացի մարզուհիներ
Զոկական թատրոն

**Զոկական թատրոն**, թատրոն Նախիջիևանում։ Ստեղծվել է գողթնեցի մտավորականների շնորհիվ՝ 1911 թվականին Թիֆլիսում։ Առաջին անգամ հանդես է եկել Ռ. Զարգարյանի «Ադաթ չի»  կատակերգության բեմադրությամբ 1911 թվականի փետրվարի 2-ին, զոկերի բարբառով։ Աշխատել է ընդմիջումներով մինչև 1930-ական թվականները։ Բեմադրվել են Հ. Թումանյանի, Ռ. Զարգարյանի («Աստված թակի զոկի խասիաթը», «Ադաթ չի», «Փրշտա կատու»), Ս. Սողոմոնյանի և այլ գողթնեցի ստեղծագործողների կոմեդիաները և պիեսները։ Այդ գործերը, որոնք գրված են Ագուլիսի բարբառով հիմնականում նվիրված են Գողթնի նիստուկացին և հանդիսատեսների շրջանում վայելել են մեծ ժողովրդականություն։ 
Այդ թատրոնում որպես դերասաններ խաղացել են Վ. Աբազյանը, Հ. Մկրտումյանը, Պ. Շիկանյանը, Ե. Պետրոսյանը, Ռ. Զարգարյանը և Հ. Թումանյանը։

## Ծանոթագրություններ

Կատեգորիա:Թատրոն
Զոկական սեկցիա

**Զոկական սեկցիա**, կազմակերպվել է Հայ արվեստի տանը կից (Հայարտուն) 1932 թվականին, Թիֆլիսում։ Առաջին նախագահության մեջ գողթնեցի մտավորականներից ընդգրկվեցին Ս. Գևորգյանը, Ա. Մնացականյանը, Ե. Պետրոսյանը, Գ. Մալյանը, Հ. Մկրտումյանը, Հ. Թումանյանը, Ռ. Զարգարյանը, Պ. Պետրոսյանը, Պ. Շիկանյանը, Վ. Աբազյանը։ Սեկցիայի նպատակն էր Գողթնի պատմության և թատրոնի, մշակույթի քարոզը։ Սեկցիայի նախագահության անդամներից ոմանք խաղացել են Զոկական թատրոնում որպես դերասաններ։
## Ծանոթագրություններ
Թադևոս առաքյալի վեմ

**Թադևոս առաքյալի վեմ**, ուխտատեղի Նախիջևանում։ Տեղակայված է Գողթն գավառում՝ Ագուլիս քաղաքի և Հանդամեջ գյուղի միջև գտնվող մի ձորակում։ Ըստ ավանդազրույցի՝ Թադևոս առաքյալը մի գիշեր մնացել է վեմ-կարկառի տակ և վաղորդյան արթնանալով նկատել է պայծառ այգաբացը և ասել. «Ակն ի լոյս», որտեղից էլ ծագել է *Ագուլիս* անունը։

## Ծանոթագրություններ
Հանդամեջի մետաքսի գործարան

**Հանդամեջի մետաքսյա գործարան**, գործել է 1870-1900 թվականներին Գողթն գավառի Հանդամեջ գյուղում։ Գործարանի տերը եղել է Կարապետ Փափազյանը։ Արտադրել է բարձրորակ մետաքսաթել և ունեցել է շուրջ 100 բանվորներ։ Կ. Փափազյանը այս գործարանից բացի մեկ այլ գործարան հիմնել է Օրդուբադ քաղաքում՝ 1870 թվականին, որը եղել է առավել համբավավոր և հզոր, քան այս գործարանը։ Գործարանում արտադրված մետաքսաթելը արտահանվել է մի շարք երկրներ Ագուլիսի, Ցղնայի և Օրդուբադի մետաքսի գործարանների արտադրանքի հետ։

## Ծանոթագրություններ

Կատեգորիա:Երևանի նահանգ
Կատյա Նյուբերգ

**Կատյա Յոհաննա Էլիս Նյուբերգ** (, ), նորվեգացի հանդբոլիստ շվեդոֆիննական ծագմամբ։ 2008 թվականի օլիմպիական խաղերի չեմպիոնուհի։ Աշխատում է «Լարվիկ» ակումբի մարզչային կազմում, որտեղ անցկացրել է կարիերայի մեծ մասը։

## Կենսագրություն
### Ընտանիք
Կատյա նյուբերգի հայրը ֆինն հանդբոլիստ Ռոբերտ Նյուբերգն է, ով առաջին պրոֆեսիոնալ հանդբոլիստն էր, որը հանդես է եկել արտասահմանում։ Կատյան մանկությունն անցկացրել է Ստոկհոլմում։ 2001 թվականի հունվարին գալով Նորվեգիա՝ ստացել է Նորվեգիայի քաղաքացիությունից։ Դրանից հետո իրավունք ստացավ խաղալու Նորվեգիայի հավաքականում։ Կատյա Նյուբերն ունի ոչ ավանդական սեռական կողմնորոշում՝ 2005 թվականից 2010 թվականներին հանդիպել է Գրու Համմերսենգի՝ հանդբոլիստուհու հետ։ Հարաբերությունների պահպանման համար Կատյան և Գրուն տեղափոխվեցին միևնույն ակումբ։

### Ակումբային կարիերա
Կատյան իր կարիերան սկսել է ֆիննական «Սպարտա» ակումբում, որտեղ մարզվում էր հոր ղեկավարությամբ։  1997 թվականին տեղափոխվում է շվեդական «Ստոկհոլմփոլիսեն» ակումբ, որտեղ խաղում է միայն մեկ անգամ։ Հետո, 1998 թվականին տեղափոխվում է նորվեգական «Լարվիկ» ակումբ, որի կազմում վաստակեց 11 զանազան տիտղոսներ։ 2005 թվականին տեղափոխվում է սլովենական «Կրիմ» ակումբ, իսկ մրցասեզոնի ավարտից հետո տեղափոխվում է դանիական «Միդտյուլպան» ակումբ։ 2010 թվականի ամռանը Նյուբերգը կրկին  վերադառնում է «Լարվիկ»։ 2011/2012 մրցաշրջանի ավարտից հետո ավարտում է կարիերան և մտնում մարզչական շտաբի կազմ։

### Կարիերան ակումբում
Կատյա Նյուբերգն առաջին խաղը հավաքականի կազմում վարել է 2001 թվականի մարտի 23-ին՝ Ֆրանսիայի դեմ խաղում։ Հավաքականի կազմում եղած ժամանակահատվածում մարզուհին խաղացել է 99 անգամ՝ խփելով 321 գոլ։ 2008 թվականի Պեկինի ամառային օլիմպիադային Նյուբերգը նվաճում է ոսկե մեդալ։ Եվրոպայի չեմպիոն է եղել 2004 և 2006 թվականներին։ 2007 թվականին նա աշխարհի խաղերում նվաճում է արծաթե մեդալ։

## Ծանոթագրություններ

## Արտաքին հղումներ
* Profil  på Eurohandball.com

Կատեգորիա:2008 թվականի Ամառային օլիմպիական խաղերի չեմպիոններ
Կատեգորիա:Նորվեգացի հանդբոլիստուհիներ
Կատեգորիա:Նորվեգացի մարզուհիներ
Կատեգորիա:Նորվեգացի օլիմպիական չեմպիոններ
Կատեգորիա:Օլիմպիական չեմպիոններ
Հակոբ վարդապետ Ջալալյանց Աստապատցու խեցեգործարան

**Հակոբ վարդապետ Ջալալյանց Աստապատցու խեցեգործարան**, գործարան Նախիջևանում։  Գործել է 19-րդ դարի վերջերին Նախճավան գավառի Աստապատ ավանում։ Արտադրվել են զանազան տեսակի խեցեգործական իրեր, որոնցից մի քանիսը պահպանվում են Հայաստանի պատմության թանգարանում։

## Ծանոթագրություններ

Կատեգորիա:Գործարաններ
Թոնյե Նյոստվոլդ

**Թոնյե Նյոստվոլդ** (, ), նորվեգացի հանդբոլիստ։ Հանդես է գալիս նորվեգական «Սոլա» ակումբում։ Օլիմպիական խաղերի կրկնակի (2008 և 2012) և աշխարհի (2011) չեմպիոն է։ Եվրոպայի եռակի չեմպիոն (2006, 2008 և 2010)։

## Կենսագրություն
### Կարիերան ակումբում
Թոնյե Նյոստվոլդը հանդբոլով սկսել է զբաղվել յոտթ տարեկան հասակից։ Առաջին ակումբը, որտեղ խաղացել է նորվեգական «Հունդվոգն» է։ Ավելի ուշ մարզուհին տեղափոխվում է «Սոլու» ակումբ։ 2005 թվականին տեղափոխվում է «Բյոսեն» ակումբ։ Այս ակումբում 2007 թվականին դուրս եկավ Նորվեգիայի հանդբոլի գավաթի խաղեր, որի արդյունքում պարտվեց ռումինական «Օլտխիմու» ակումբին։ 2008 թվականին Թոնյե Նյոստվոլդը տեղափոխվում է դանիական Առաջին լիգայի «Միդթյուլան» ակումբ՝ հաղթելով Եվրոպայի գագաթը 2011 թվականին Դանիայում։ 2011 թվականի ամռանը կրկին վերադառնում է «Բյոսեն», իսկ 2014 թվականի նոյեմբերին հայտարարում է կարիերայի ավարտի մասին՝ պայմանավորելով այն ընտանեկան հանգամանքներով։ Սակայն 2016 թվականի հունվարին, երեխայի ծնվելուց հետո, կրկին վերադառնում է «Սոլա» ակումբի կազմ։

### Կարիերան հավաքականում
Թոնյե Նյոստվոլդը հավաքականի կազմում խաղացել է 183 անգամ՝ խփելով 408 գոլ։ Եվրոպայի չեմպիոնատում՝ Նորվեգիայի հանդբոլի հավաքականի կազմում, երեք անգամ դարձել է չեմպիոն (2006, 2008 և 2010): Երկու անգամ դարձել է օլիմպիական չեպիոն (2008 և 2012): 2011 թվականին ճանաչվել է որպես տարվա չեմպիոն, 2007-ին՝ վիցե-չեմպիոն, 2009 թվականին՝ բրոնզե մեդալակիր։ Հավաքականից հեռացավ 2014 թվականին։ Վերջին անգամ այստեղ խաղացել է 2013 թվականին՝ Նորվեգիայի մրցարշավի քառորդ եզրափակչում։

## Անձնական կյանք
Ամուսինը Քրիսթոֆեր Միդբյո Լունդեն է՝ հանդբոլի դարպասապահ։ Որդին Ֆրեդերիկն է։

## Ծանոթագրություններ

## Արտաքին հղումներ
* 
* Профиль на сайте Европейской гандбольной федерации  

Կատեգորիա:2008 թվականի Ամառային օլիմպիական խաղերի չեմպիոններ
Կատեգորիա:2012 թվականի Ամառային օլիմպիական խաղերի մեդալակիրներ
Կատեգորիա:2012 թվականի Ամառային օլիմպիական խաղերի չեմպիոններ
Կատեգորիա:Աշխարհի չեմպիոններ
Կատեգորիա:Նորվեգացի հանդբոլիստուհիներ
Կատեգորիա:Նորվեգացի մարզուհիներ
Կատեգորիա:Նորվեգացի օլիմպիական չեմպիոններ
Կատեգորիա:Օլիմպիական չեմպիոններ
Նիլ Մարշալլ (ռեժիսոր)

**Նիլ Մարշալլ** (, ), անգլիացի կինոռեժիսոր և սցենարիստ։ Նրա առավել հայտնի ֆիլմերից է «Զինվորական շներ» և «Վայրէջք» սարսափ ֆիլմերը։

## Կենսագրություն
Ծնվել է 1970 թվականի մայիսի 25-ին Նյուքասլ-ապոն-Թայն, Մեծ Բրիտանիա։ Նա կինոռեժիսոր որոշել էր դառնալ 11 տարեկանում, երբ դիտել էր «Ինդիանա Ջոնս։ Կորուսյալ տապանը որոնելիս» (1981): Ավելի ուշ նա ֆոտոխցիկով նկարահանեց փոքրիկ ֆիլմ («Super 8 mm») և տեղադրեց համացանցում։ 1989 թ. ընդունվել է Հյուսիսամրիկյան Polytechnic College (ներկայումս Նորդումբրիայի համալսարան)։ Հետագա տարիներին աշխատել է որպես քաղաքացիական խմբագիր տարբեր ստուդիայում։ 1995-ին Մարշալը` որպես սցենարիստ, գրել է Բիչա Նալուրիի «Սպանել ժամանակին» ֆիլմը (1998):

Մարշալլի առաջին մրցանակը ստացել է ցածր բյուջե ունեցող սարսափ ֆիլմի` «Զինվորական շներ» համար (2002), այնուհետև 2002 թ. արժանացել է Բրյուսելի կինոփառատոնի «Ոսկե ագռավ» և «Պեգասուս» մրցանակների, ինչպես նաև նույն տարվա լավագույն DVD հրատարակության Սատուրն մրցանակին։ Նրա հաջորդ ֆիլմն էր «Դատաստանի օրը», որտեղ ներկայացված էր ֆանտազիայի սարսափազդու գործողությունները, այդ նույն ֆիլմի սցենարիստը նույնպես Մարշալլ Նիլն էր։

Նիլ Մարշալի երկրորդ ֆիլմը` «Ծագումը» (2005), նույնպես ստացել է մի շարք հեղինակավոր մրցանակներ, այդ թվում `« Սատուրն »անվանակարգում լավագույն սարսափ ֆիլմ։ Ազատվելուց հետո Նիլ Մարշալլը նկարահանել է կինոքննադատների կողմից կինոգործիչների Splat փաթեթը, որը վերածվեց գոյություն չունեցող սարսափ ֆիլմերի շարքի։

## Ֆիլմագրություն
### Ֆիլմեր

### Հեռուստասերիալ

## Արտաքին հղումներ
* IMDB
* «Centurion» Film Page

## Ծանոթագրություններ

Կատեգորիա:Բրիտանացի ռեժիսորներ
Կատեգորիա:Անգլիացի սցենարիստներ
Կատեգորիա:Հյուգո մրցանակի դափնեկիրներ
Կատեգորիա:Բրիտանացի կինոռեժիսորներ
Կատեգորիա:Հեռուստատեսային պրոդյուսերներ
Կատեգորիա:Անգլիացի պրոդյուսերներ
Կատեգորիա:Անգլիացի արվեստագետներ
Ապրել կյանք Պիկասոյի հետ (ֆիլմ, 1996)

«**Ապրել կյանք Պիկասոյի հետ**» (),  ռեժիսոր Ջեյմս Այվորիի 1996 թվականին նկարահանված ամերիկյան ֆիլմը ըստ Արիանա Ստասինոպուլոս Հաֆինգթոնի «Պիկասո. ստեղծող ու ավերող» գրքի մոտիվների։

## Նկարագրություն
Ըստ  Արիանա Ստասինոպուլոս Հաֆինգթոնի «Պիկասո. ստեղծող ու ավերող» գրքի մոտիվների նկարահանված ֆիլմը ցույց է տալիս նկարչին միայն մի կողմից, թե ինչպես էր նա վերաբերում կանանց։ Ֆիլմի «Ապրել Պիկասոյից հետո» վերնագիրն ավելի կբնորոշեր այն իրավիճակը, որի մեջ հայտնվում էին նրա բազմաթիվ կանայք ու սիրուհիները նկարչի հետ հարաբերություններից հետո։  
Ֆիլմն սկսվում է Ֆրանսուազա Ժիլո անունով երիտասարդ կնոջ պատմությամբ։ Նա նացիստական շրջափակման ժամանակաշրջանում Փարիզում ծանոթանում է Պիկասոյի հետ։ Աղջիկը որոշում է դառնալ նկարիչ, ոչ թե իրավաբան, ինչպես ցանկանում էր նրա հայրը։ Նա դառնում է Պիկասոյի սիրուհին, նրանք ունենում են երկու երեխա։ Սակայն Պիկասոն չի հրաժարվում իր նախկին սովորույթներից. նա հոգ չի տանում շրջապատողների զգացմունքների համար, ժամանակն անց է կացնում նրանց հետ, ում հետ ցանկանում է, ունենում է բազմաթիվ սիրուհիներ։ Ֆիլմը պատմում է մի քանի կանանց մասին, ովքեր կարևոր դեր են խաղացել նկարչի կյանքում. Օլգա Խոխլովա, Դորա Մաար, Մարի Թերեզ Վալտեր և Ժակլին Ռոք։

## Դերերում
Էնթոնի Հոփքինս-Պաբլո Պիկասո
Նատաշա ՄակԷլհոն- Ֆրանսուազա Ժիլո
Ջուլիանա Մուր- Դորա Մաար
Ջոս Ակլենդ-Անրի Մատիս
Դենիս Բուտսիկարիս-Կուց
Պիտեր Այր-Սաբարտես
Պիտեր Գերետի- Մարսել
Սյուզան Հարկեր-Մարի-Թերեզ
Ջեյն Լապոտէյր-Օլգա Պիկասո
Ժոզեֆ Մահեր
Բոբ Պեկ- Ֆրանսուազայի հայրը
Դայան Վենորա-Ժակլին
Դոմինիկ Ուեսթ-Պաուլո Պիկասո
Ջոան Պլոուրայթ-Ֆրանսուազայի տատիկը
Լորա Էյկման Մայա
Ալեգրա Դի Կարպենյա
Էնթոնի Միլներ
Ագապի Ստասինոպուլոս 
Նայջել Ուիթմի
Ջոանան Մերլին

## Հետաքրքիր փաստեր
Քանի որ ֆիլմի ստեղծողները չեն կարողացելստանալ Պիկասոյի աշխատանքների ցուցադրման իրավունք, ֆիլմը կենտրոնացել է նկարչի անձնական կյանքի վրա։ Ֆիլմում ցուցադրվող նկարները նրա ամենահայտնի աշխատանքները չեն։ Այսպես, երբ ֆիլմում Պիկասոն նկարում է «Գեռնիկան», տեսախցիկը գտնվել է նկարի վերևում` թույլատրելով տեսնել միայն դրա վրա կատարվող աշխատանքը, այլ թո ե բուն նկարը։

## Ծանոթագրություններ

## Արտաքին հղումներ
* Պաշտոնական կայք 
* 

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1996 դրամա ֆիլմեր
Կատեգորիա:1997 ֆիլմեր
Կատեգորիա:Pinewood Studios-ում նկարահանված ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Կատեգորիա:Ֆրանսիայում նկարահանված ֆիլմեր